Maria Quintans

Maria Quintans (Lisboa, 1955 – ibidem, 2024ko ekainaren 15a) portugaldar poeta eta antzerkigilea izan zen.

 Bizitza 
Maria Quintans Lisboan jaio zen 1955ean.

Revista Inútil aldizkariaren sortzaileetako bat izan zen. Harem Editora, Cama de Gato Editora eta Edições Guilhotina argitaletxeen sorreran ere parte hartu zuen eta han aritu zen editore gisa.

Hainbat poesia bilduma argitaratu zituen: Apoplexia da Ideia (2008), Chama-me Constança (2010), O Silêncio (2013), A Pata da Cabra (2014), Décimo Terceiro Andamento & Chama-me Constança (2015) eta Se me empurrares eu vo (2019). Gainera, Quintansen olerkietako batzuk Portugalgo, Brasilgo eta Espainiako aldizkari eta bildumetan argitaratu ziren.

Quintansek idatzitako lehen antzezlana Décimo Terceiro Andamento monologoa izan zen, 2015ean. Hurrengo urtean Este Não Sou Eu haurrentzako antzezlana idatzi zuen. 2020an, A Síndrome da Culpa eta Os Demónios Não Gostam de Ar Fresco antzezlanak argitaratu zituen, azken hau Ingmar Bergmanen idazlanean oinarritua. 2024an literatur egonaldi bat egin zuen Suediako Fårö uhartean, Liv Ullmann aktoreak gomendatuta, Ingmar Bergmanen bikotekide izan zena. 2024ko apirilean Os Demónios Não Gostom de Ar Fresco antzezlana São Luiz antzokiko eszenatokira eraman zuten.

2024ko ekainaren 15ean hil zen, 69 urte zituela, burezur barneko aneurisma baten ondorioz.

 Erreferentziak 

 Kanpo estekak 

Kategoria:Lisboatarrak
Kategoria:Portugalgo poetak
Kategoria:Portugalgo antzerkigileak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Emakume poetak
Kategoria:Portugesezko idazleak
Kategoria:Emakume argitaratzaileak
Kategoria:Lisboan hildakoak